Még 2002 novemberében aláírt a Formula–1-es világbajnokságon szereplő Toyotához. A 2003-as szezonra Olivier Panis csapattársa lett a csapatnál. Az idény ötödik versenyén, a spanyol nagydíjon hatodikként ért célba, mellyel megszerezte első pontjait a sorozatban. A brit, a német, valamint a japán futamon is pontszerzőként végzett. A bajnoki tabellát tizenharmadikként zárta és a következő évre is maradt a japán csapatnál.